Mooses - johtaja vailla vertaa. Olemme sarjassa tulleet 9. jaksoon.
Tänään otsikkona on "Vakoojat levittävät tappiomielialaa".
Päädyimme siihen, miten Jumalan kansa innosta puhkuen rakensi -
itselleen telttamajan, Jumalan kohtaamisen paikan.
Puolen vuoden kuluttua telttamaja pystytettiin ja pyhitettiin.
Papit voideltiin ja pyhitettiin virkaansa, -
Aaron ylipapiksi ja hänen poikansa muiksi papeiksi.
Sitten lähdetään liikkeelle.
Ajatellaan niin, että 400 km:n matka lampaiden vauhtia -
- enint. 10 km/päivä - ei silti vie montaa kuukautta Luvattuun maahan.
Erämaassa kierteleminen loppuu.
Mooses ehkä rohkaistui siitä, -
että telttamaja-asiassa puhallettiin niin yhteen hiileen.
Jospa loppumatka menisi paremmin. Arvatkaa, meneekö?
Heti kun päästään erämaahan, napina alkaa.
Ei oo ruokaa... Ei kun joskus sano- taan: "Aina tuota samaa mannaa."
Tämmöistä kaikkea napinaa, ja vesihän usein oli se ongelma.
Ei sitä ihan joka paikassa autiomaassa ollut.
Kun olisi uskottu, että Jumala taas meidät jotenkin selvittelee -
seuraavalle etapille. Mutta kun se usko loppui aina kesken!
Siihen johtajaa tarvitaan, että hän rohkaisee laumaansa, -
joka alkaa vaipua epätoivoon. Siihen johtajaa tarvitaan nykyäänkin.
Johtaja luottaa Jumalan Sanaan ja satsaa siihen.
Nyt tapahtui semmoinen katastrofi, että kaikki suunnitelmat uusiksi!
Kyllä se oli varmaan Mooseksellekin kauhea pala!
Kävi näet niin, että kun päästään Kades-Barneaan, -
joka on oikeastaan jo ihan Israelin rajoilla, -
niin sieltä päätettiin lähettää 12 vakoojaa, yksi joka heimosta.
Vakoilemaan, millainen se Luvattu maa on.
Herra oli sanonut, että se on maa, joka vuotaa maitoa ja hunajaa.
Nyt mentiin sitten katsomaan.
Niitten miesten nimet eivät olleet johtajien listoilla aikaisemmin.
He olivat varmaan nuorempia, jotka jaksoivat paremmin vakoilla -
ja kulkea siellä vieraassa maassa.
Näitä lähetettiin 12 ja he menivät suoraan Hebroniin, -
missä Abraham oli ennen asunut. Siitä Efraimin vuoriston läpi -
ihan pohjoiseen melkein Hasoriin asti. Heiltä meni 40 päivää.
Laskin kynällä, että 20 km/päivä, niin matka tuli kuljetuksi.
Sieltä Rypälelaaksosta he ottivat niin mahtavat tertut mukaansa, -
että miesten piti korennoilla niitä kantaa.
Sitten he tulevat Kades-Barneaan antamaan raportin.
Raportti oli, että se on ihana maa. Se vuotaa maitoa, hunajaa.
Siellä on paljon hyviä hedelmiä, mutta... mutta... mutta...
Siellä on niin hyvin varustettuja kaupunkeja, -
että ei niitä koskaan voi valloittaa.
Entä se asujaimisto? Siellä on niitä anakilaisiakin.
He olivat jättiläisiä ja heistä puhutaan jo 1. Moos. alussa.
Oli olemassa 3-metrisiä ihmisiä.
Minä lehdestä luin, että geenitutkijat ovat selvittäneet, -
että joskus on näinkin isoja ihmisiä ollut.
Raamatun VT:ssa niitä esiintyy silloin tällöin, -
esim. Goljat oli yksi heistä.
Näitten vakoojien mennessä maahan niitä oli enemmänkin.
Vakoojat sanoivat, että oltiin vierellä kuin heinäsirkkoja.
Miten niitten kanssa voi sotaa käydä?
Tämmöisen raportin antaminen oli aika kauheaa, -
koska Jumala oli luvannut viedä kansansa sinne maahan.
Vakoojat olivat kokonaan unohtaneet tämän Herran lupauksen.
Jos Hän tähän asti on pystynyt heidät tuomaan meren läpi -
ja kaiken vaikean autiomaan läpi, niin kai Hän perillekin vie.
Eivät ne sitä muistaneet.
Ja kansa uskoi heti sen raportin. Siitä tuli sellainen hulabaloo, -
että koko erämaavaelluksen aikana ei ollut toista.
Kansa istuu telttansa ovella koko yön ja itkee ja parkuu.
Joku keksii: "Palataan Egyptiin. Vaihdetaan johtajaa."
Ja toiset kannattavat. Silloin Herra suuttui!
Moosesta kohdeltiin huonosti, mutta Herra osasi hänen puoliaan pitää.
Siihen pitäisi nykyistenkin hengellisten johtajien luottaa.
Jos haukutaan ilman syytä, niin Herra on se, joka puolustaa.
Kaksi vakoojaa sentään uskoi Herran voimaan, Joosua ja Kaaleb.
Näin Raamattu kertoo, miten he käyttäytyvät (4. Moos. 14:6).
Huomatkaa! Joosua ja Kaaleb olivat nähneet juuri samat kaupungit -
ja juuri ne samat jättiläiset! Mutta heillä oli uskon silmälasit.
He uskoivat Jumalan Sanan.
Ne 10 muuta näkivät vain realiteetit.
"Ei me voida voittaa tätä porukkaa."
Minä kysyn: "Kummat silmälasit on meidän hengellisillä johtajilla?"
He katsovat nykytilannetta ja kristinuskon yhä ahtaampaa tilaa.
Yhä enemmän meitä haukutaan ja yleinen mielipide vaatii meitä -
tekemään kompromisseja Jumalan Sanan kanssa, luterilainen kirkkokin.
No, miten me suhtaudumme tähän?
On johtajia, jotka katsovat tilannetta kuten ne 10 vakoojaa: -
"Ei mahdeta mitään. Pakko tehdä kompromissi, että voisi toimia."
Toiset katsovat kuten Joosua ja Kaaleb: -
"Ei luovuta Raamatun Sanasta. Herra on meidän puolellamme."
Tämän sodan voittaa lopulta Herra, vaikka välillä pitäisi linnassa istua -
tai joutua todella kärsimään uskomme tähden.
No, Herrahan suuttui taas aivan hirveästi.
Ne 10 vakoojaa kaatuivat kuolleina maahan samana päivänä, -
mutta lopullekin kansalle tuli kauhea tuomio.
Herra sanoi: "Saatte sen minkä uskoitte. Teille käy uskonne mukaan."
"Uskoitte, että ruumiinne maatuvat autiomaahan. Sinne ne maatuvat."
"Saatte 38 vuotta lisää erämaa- vaellukseen. Yhteensä tulee 40 v."
Ohhoijaa! Mooses-parka tajuaa, että luuli jo hommasta pääsevänsä.
Nyt on 40 vuotta lisää ja hänellä ikää jo 80 vuotta.
Kyllä todella oli hirveä tilanne: kaikki suunnitelmat uusiksi.
Mitä tekee johtaja, kun kaikki menee uusiksi? Täysromahdus!
Tässä taas kansalle opetettiin, että Jumala on pyhä.
Hänen kanssaan ei leikitä.
Voi, kun toivoisin, että Suomenkin kansalle opetettaisiin, -
että Jumala on pyhä. Jeesuskin sitä opetti esim. puhumalla helvetistä -
enemmän kuin kukaan muu.
Ilmestyskirjassakin Jumalan rangaistusteoista puhutaan paljon.
On ihan väärin, että Jumalaa on alettu kuvata -
lempeänä rakkauden Jumalana, joka ei tee pahaa kärpäsellekään.
Ei Hän ole sellainen. Käskyjen selityksissä Luther sanoo: -
meidän tulee pelätä ja rakastaa Ju- malaa niin että noudatamme käskyjä.
Niin, kumpaan ryhmään sinä kuulut? Millaiset silmälasit sinulla on, -
kun katsot elämäsi vaikeita tilanteita.
Näetkö vain vaikeudet: "Tästä ei tule mitään."
Vai näetkö Jumalan lupaukset? Tartut Raamattuun ja etsit lupauksen?
Että Herra auttaa eikä Jumalan Sanasta ruveta luopumaan.
Kansa oli kamalan pettynyt, kun se tajusi, miten oli käynyt.
Seuraavana päivänä he ilmoittivat, että menevätkin Luvattuun maahan.
Lähtivät omin lupinensa! Mooses sanoi, etteivät hän ja arkku lähde.
He lähtivät muka sotimaan sinne ja saivat selkäänsä perusteellisesti.
Sitten siinä tuli se 40 vuotta. Mentiin ympäri Siinain autiomaata.
Eihän se ihan autiota... Aika paljon oli ruohoakin eläinten ruoaksi.
Ihminen toisensa jälkeen haudattiin. Herra oli sanonut, -
että kaikki, jotka olivat Siinailta lähtiessä 20-vuotiaita tai yli -
kuolevat autiomaahan. Vain alle 20 v ja matkalla syntyvät -
pääsevät perille.
Mooses alkoi haudata tuttujaan.
Ennen perilletuloa hän oli varmasti haudannut jo Sipporan ja pojatkin.
Kyllä pojat varmaan yli 20-kymppisiä olivat Siinailta lähdettäessä.
Kaksi hirveän ihanaa pojanpoikaa jäi.
Heistä tuli vielä mahtavat leeviläissuvut.
Niin siinä sitten kävi, että ruumiit maatuivat autiomaahan.
Oli silti se lohdutus ja toivo, että leirin keskellä on telttamaja.
Siellä uhrataan syntiuhreja, saadaan kohdata Herra, -
vaikka onkin saatu 40 vuoden erämaatuomio.
Ne, jotka tarttuivat uhrin evankeliumiin, uskovat pääsevänsä -
siihen parempaan, iankaikkiseen Luvattuun maahan.
En pääse Kanaaninmaahan, -
mutta pääsen iankaikkiseen Luvattuun maahan.
Siinä uskossa varmaan moni israelilainen siellä kuoli.
No niin, mitä tämä jakso puhuu Jeesuksesta?
Se puhuu sitä, että Jeesus luotti aina Jumalan lupauksiin.
Kun Häntä kiusattiin erämaassa, Hän vastasi vain Jumalan Sanalla.
Ei mitään muuta keskustelua paholaisen kanssa.
Vielä ristilläkin Jumalan hylkäämänä - mitä Hän siellä puhuu?
Siteeraa psalmeja. Hän riippuu Jumalan Sanassa loppuun asti.
"Isä, sinun käsiisi minä annan henkeni" - se on Psalmista 31.
Jeesus osoitti katsovansa tätä maailmaa -
Jumalan lupausten silmälasien läpi, vaikka Jumala olisi Hänet hylännyt.
Voit vaihtaa osia Jeesuksen kanssa. Kun Jumala katsoo sinua -
viimeisellä tuomiolla, Hän näkee Poikansa, -
joka aina luotti Hänen Sanaansa.
Sitä on se autuas vaihtokauppa.
Hiljennymme rukoukseen virren sanoin.
Minulle anna voimaa Sinua tunnustaa.
Maailma vaikka soimaa ja pilkkaa, ahdistaa.
Suo, että kestää voisin totuuden sanassa -
ja että aina toisin sen julki pelotta. Aamen.
Kiitoksia teille katsojille! Tavataan seuraavalla kerralla.
Hyvä katsoja! Oletko saanut siunausta elämääsi -
lohdutusta Jumalan Sanaan Raamattu rakkaaksi -ohjelmista?
Jos olet, niin ehkäpä tulisit tukemaan tätä myös taloudellisesti.
Voit soittaa ruudussa näkyvään numeroon.
Puhelu maksaa 12 euroa.
Voit myös antaa tukesi ruudussa näkyvälle pankkitilille.
Tekstitys: Tuula-Riitta Virrankare